Aida Šehović

## Biografija 
Aida Šehović (1977.) je bosanskohercegovačko-američka vizuelna umjetnica, aktivistica i edukatorica. Njen najpoznatiji rad je putujući participativni spomenik *Što te nema?* koji je posvećen sjećanju na žrtve genocida u Srebrenici. Od 2021. živi i radi u Sarajevu.

## Rani život i obrazovanje 
Aida Šehović rođena je u Banjoj Luci u radničkoj porodici. gdje Šehović završava srednju školu i fakultet.

Diplomirala je s počastima na Univerzitetu u Vermontu 2006. Master studij završava 2010. u New Yorku na Hunter College, New York City University.

## Spomenik *Što te nema?* 
*Što te nema?* je putujući spomenik koji je posvećen sjećanju na žrtve genocida u Srebrenici. Postavlja se jednom godišnje, 11. jula, na Dan sjećanja na genocid u Srebrenici, u javnom prostoru određenog grada.

Od 2006. do 2020. spomenik je postojao u obliku participativnog performansa koji se svake godine izvodio na javnom mjestu u drugom gradu. Spomenik se sastojao od porculanskih fildžana, koji su redani na tlo. Zatim bi se kuhala kafa koju bi volonteri i prolaznici sipali u te fildžane. Svaki fildžan simbolično je predstavljao jednu žrtvu srebreničkog genocida. Fildžani puni nepopijene kafe bi taj dan ostajali u javnom prostoru da služe kao podsjetnik na sve ubijene koji više nisu tu da sa svojom porodicom i prijateljima ispijaju kafu, što je, prema riječima umjetnice, „jedan od najvećih simbola bosanske kulture i tradicije.“

Ono što je inspirisalo umjetnicu da konceptualizira spomenik na ovaj način je bilo svjedočanstvo žene iz Srebrenice čiji je muž ubijen 1995. a koja je rekla da će joj suprug najviše nedostajati tokom rituala ispijanja kafe.

U svojoj prvoj verziji, koja je postavljena na Baščaršiji u Sarajevu 2006. spomenik se sastojao od 923 fildžana koje je Šehović prikupila uz pomoć Udruženja Žene Srebrenice.

Te iste godine se obilježila 25. godišnjica genocida u Srebrenici, te je Memorijalni centar Srebrenica, pozvao Šehović da te godine spomenik bude postavljen u Potočarima. To je ujedno i posljednja godina postojanja *Što te nema?* kao putujućeg spomenika. Šehović je objasnila da joj je, kada je dobila poziv da kreira spomenik za Srebrenicu, postalo jasno kako je došao trenutak da fildžani budu vraćeni kući, čime bi se simbolički završio njihov put.

Do 2020. *Što te nema?* je bio izložen u 15 gradova širom Evrope i Sjedinjenih Američkih Država.

## Dalji rad i angažman 
#### Neprofitna organizacija 
Aida Šehović je osnovala neprofitnu organizaciju ŠTO TE NEMA 2021. ŠTO TE NEMA je prvo registrovana u Sjedinjenim Američkom Državama pa onda i u Bosni i Hercegovini. Kako stoji na web stranici, organizacija „koristi umjetnost, obrazovanje i aktivizam kao alate za izgradnju svijeta bez genocida.”

#### Dokumentarni film 
U saradnji sa Pinch Media Film ŠTO TE NEMA je producent dugometražnog dokumentarnog filma *Where have you been* (2024), dok je koproducent Centar za postkonfliktna istraživanja. Film je režirao Mirko Pincelli a premijerno prikazan na 30. Sarajevo film festivalu. Aida Šehović je 2021. imala prvu samostalnu izložbu u Bosni i Hercegovini. Izložba „Povratak kući” je otvorena u Centru za savremenu kulturu KRAK u Bihaću i bavi se pitanjem „Šta je dom i kako ga razumijeti kada je njegova fizička lokacija uništena.” Izložba se sastoji od video instalacije Apartman i i radionice „Crtanje prema kući.”

## Reference 
Kategorija:Rođeni 1977.
Kategorija:Biografije, Banja Luka
Kategorija:Bosanskohercegovački umjetnici